大潭山壹號

大潭山壹號（英文：One Grantai），係澳門一個高級住宅，喺氹仔路氹城交界嘅新瞭望臺馬路1號，大潭山郊野公園半山，由世紀豪園（國際）發展開發。2007年8月開始開售，2010年落成並入伙。 建築特色 項目以城堡為設計概念，由6幢33層大廈組成，一共856伙。分層單位以豪宅大單位為主，單位面積由2,100至3,500方呎不等。 設施 設有11萬8千方呎園林住客會所，提供27項會所設施，有宴會廳、網球場、室外游泳池、健身室、恆溫按摩池、壁球場、電影館等。另有泊車位約1000個。